Degen ( [ˈdeɟən]?/i, tudestg Igels) era ina vischnaunca independenta svizra en il chantun Grischun. Ella ei situada en la Val Lumnezia ed appartegnava entochen 2015 al circul Lumnezia dal district Surselva.

Portrait
Degen ei situada sin ina terrassa 200 m sur la val dal Glogn e cumpiglia, ultra da la plaiv da Dagen sortida da las trais curts da Fraissen, ils dus aclauns da Rumein e Vattiz. Il 1923 ha Degen obtegnì l'access a la via lumneziana, construida il 1886-87. Il 1930 ei l'aclaun da Vattiz vegnì destruì quasi totalmain tras in incendi. La vischnanca da Degen è stada ina da las emprimas en il Grischun che ha arrundà il funs (1942-47 e 1968). Il project per la realisaziun d'ina culegna da vacanzas (Vallada Nova) sur Vattiz, lantschà en ils onns 1975-80, ei buc vegniu concretisau. La planisaziun locala era 1974 e 1990, la meglieraziun da funs a Degen-Vignogn 1968-99. 2005 lavuravan 55% da las persunas cun activitad da gudogn a Degen en il sectur primar, 22% en il sectur secundar e 23% en il sectur terziar.

Colliaziuns

Pagina-web uffiziala da la vischnanca